Armi d-wwḍen igujilen ɣer uẓekka n yemma-tsen, qqimen ar teṭṭḍen. Arraw n εemm-nsen ttwalin deg-sen. Armi ṛwan, ruḥen-d; Ruḥen warraw n εemm-nsen. Ufan d tijeεbubin-nni i deg i teṭṭḍen, qqimen diɣen nutni ad ṭṭḍen, ṭṭḍen-d d idammen. Ruḥen-d s axxam nnan-as i yemma-tsen: « A yemma, nwala-ten, teṭḍen ɣef uẓekka n yemma-tsen. Neǧǧa-ten. Armi d ruḥen, nruḥ nekkni diɣen. Nufa tijeεbubin i deg i teṭṭḍen. Neṭṭeḍ seg-sent, neṭṭeḍ d idammen! » azekka yen truḥ yemma-tsen. tewwi aqabac, teɣza akk aẓekka-ni, ur tufi ara tijeεbubin. tekkes akk akal, teǧǧa ala timedlin ɣef yemma-tsen igujilen, truḥ-d. usan-d igujilen, msakit!